אופיר: שם מחוז בדרום ערב, והוא אופיר שהיו הולכות שם אניות שלמה, וכבר מצא Scetzen במדינת Oman אשר על יד ים אוקיאנוס עיר הנקראת El Ophir: ובני ע"ה מצא בס' Rosellini אופיר נזכר בכלל הארצות שכשבו מלכי מצרים באניותיהם, וזה סיוע לדעת Scetzen. וכבר רבו הדעות על מקום ארץ אופיר, וראז' הסכים שהיא זאת אשר בארץ ערב, וגעז' מסופק בין שתי סברות, האחת היא זאת, והשנית היא היות אופיר בארץ הודו ולסברה הראשונה הסכימו מיכעלים, Wolney, Neibhur, Scetzen ואחרים, ולסברה השנית Relandus ואחרים, ודעת בושארט כי שתי אופיר היו, אחת בערב ואחת בהודו. והנה אעפ"י שלא נמצא עתה זהב בארץ ערב, געז' אומר שאין להכחיש המצאו שם בימי קדם, אחרי שמצאנו ויתן לו מזהב שבא (תהילים ע"ב ט"ו), וכן העידו קצת מסופרי העמים, ובתוכם פליניאוס (VI 28 32), וסטרבון כתב כי עם שבא (Sabaei) היו שוכנים אצל מחוז אשר שם זהב. גם אומר געז' כי יתר הסחורות שהיו באות לשלמה מאופיר, יתכן שהיו באות בהודו לאופיר, ואין ראיה אם אינן נמצאות בערב עצמה.